CELEX: 62015CN0171
Language: sl
Date: 2015-04-15 00:00:00
Title: Zadeva C-171/15: Predlog za sprejetje predhodne odločbe, ki ga je vložilo Hoge Raad der Nederlanden (Nizozemska) 15. aprila 2015 – Connexxion Taxi Services BV/Staat der Nederlanden (Ministerie van Volksgezondheid, Welzijn en Sport) in drugi

29.6.2015   
            
            
               SL
            
            
               Uradni list Evropske unije
            
            
               C 213/16
            
         Predlog za sprejetje predhodne odločbe, ki ga je vložilo Hoge Raad der Nederlanden (Nizozemska) 15. aprila 2015 – Connexxion Taxi Services BV/Staat der Nederlanden (Ministerie van Volksgezondheid, Welzijn en Sport) in drugi
   (Zadeva C-171/15)
   (2015/C 213/26)
   Jezik postopka: nizozemščina
   
      Predložitveno sodišče
   
   Hoge Raad der Nederlanden
   
      Stranke v postopku v glavni stvari
   
   
      Vložnica kasacijske pritožbe: Connexxion Taxi Services BV
   
      Nasprotne stranke v postopku s kasacijsko pritožbo: Staat der Nederlanden (Ministerie van Volksgezondheid, Welzijn en Sport), Transvision BV, Rotterdamse Mobiliteit Centrale RMC BV, Zorgvervoercentrale Nederland BV
   
      Vprašanji za predhodno odločanje
   
   
               1.
            
            
               
                           (a)
                        
                        
                           Ali pravo Unije, predvsem člen 45(2) Direktive 2004/18/ES o usklajevanju postopkov za oddajo javnih naročil gradenj, blaga in storitev (1), nasprotuje temu, da nacionalno pravo zavezuje naročnika, da ob uporabi načela sorazmernosti preuči, ali je treba ponudnika, ki je zagrešil hudo poklicno napako, dejansko izključiti?
                        
                     
                           (b)
                        
                        
                           Ali je pri tem pomembno, da je naročnik v pogoje javnega razpisa vključil določbo, v skladu s katero se ponudba, ki izpolnjuje elemente izključitvenega razloga, ne upošteva in ne pride v poštev za podrobnejšo vsebinsko presojo?
                        
                     
         
               2.
            
            
               Če je odgovor na vprašanje 1(a) nikalen: ali pravo Unije nacionalnim sodiščem preprečuje, da bi opravila „izčrpno“ presojo na podlagi načela sorazmernosti, kakor jo je v konkretnem primeru opravil naročnik, ampak se morajo zadovoljiti s („splošno“) presojo tega, ali je naročnik z razumno presojo lahko odločil, da ponudnika, ki je zagrešil hudo poklicno napako v smislu člena 45(2), prvi pododstavek, Direktive, vendarle ne izključi?
            
         
      (1)  UL, posebna izdaja v slovenščini, poglavje 6, zvezek 7, str. 132.